इस कड़ी में उन्होंने कृषि उप-निदेशकों के साथ-साथ सभी जिलों के सूचना, जनसंपर्क एवं भाषा विभाग के अधिकारियों के साथ आज यहां चंडीगढ़ से वीडियो कान्फ्रेंसिंग कर फसल अवशेष प्रबंधन को एक अभियान के रूप में चलाने के निर्देश दिए। उन्होंने इस बात की भी जानकारी दी कि पराली न जलाने वाले किसानों को एक राज्य स्तरीय समारोह में मुख्यमंत्री श्री मनोहर लाल व कृषि एवं किसान कल्याण मंत्री श्री ओम प्रकाश धनखड़ के हाथों सम्मानित करवाया जाएगा। उन्होंने अधिकारियों को निर्देश दिए कि वे 15 अगस्त स्वतंत्रता दिवस समारोह में पराली न जलाने वाले किसानों को विशेष रूप से सम्मानित करवाए।